Diari Oficial de la Generalitat Valenciana


Sumari del DOGV 9959, del 17-10-2024 (2024/10593)

RESOLUCIÓ de 26 de setembre de 2024, per la qual es modifica l’autorització del centre docent estranger Xàbia International College Cantallops, de Xàbia.
---------------------------------------------------------------------------------------------------------------------------------------------------------

### Dades del document

Número de DOGV
:   9959

Data del DOGV
:   17-10-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/10795

CVE
:   KLJI-T-0577-52434

Data del document
:   26-09-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

*Antecedents de fet*

Primer. Mitjançant la Resolució de 19 de maig de 2021, de la Conselleria d’Educació, Cultura i Esport, es va autoritzar l’obertura i el funcionament del centre docent estranger Xàbia International College Cantallops, a Xàbia, amb codi 29045512, per a la impartició d’ensenyaments del sistema educatiu britànic, des de Year 7 (11 a 12 anys) fins a Year 13 (17 a 18 anys), per a un màxim de 280 llocs escolars d’alumnat espanyol i estranger.

Segon. En data 24 d’abril de 2024, la titularitat del centre sol·licita l’ampliació de llocs escolars de 280 a 320, aportant un certificat actualitzat de l’entitat British Council que acredita que el centre complix els requisits exigits en l’article 5.1 del Reial decret 806/1993, de 28 de maig, sobre règim de centres docents estrangers a Espanya, per als ensenyaments següents: des de Year 7 (11 a 12 anys) fins a Year 13 (17 a 18 anys), amb validesa fins al final del curs acadèmic 2026-2027.

Tercer. En data 3 de juliol de 2024, la Inspecció d’Educació emet un informe favorable respecte de la documentació actualitzada del professorat del centre, en compliment dels articles 11 i 12 del Reial decret 806/1993, de 28 de maig, sobre règim de centres docents estrangers a Espanya.

Quart. En data 8 d’agost de 2024, la Unitat Tècnica de Construccions, després de la visita al centre i una vegada comprovada la documentació aportada per la titularitat, emet un informe favorable del compliment dels requisits establits en l’article 6 del Reial decret 806/1993, de 28 de maig.

A estos antecedents de fet s’apliquen els següents

*Fonaments de dret*

Primer. L’òrgan competent per a dictar esta resolució és la conselleria amb competències en educació, segons l’article 1 del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació. Es delega esta competència en la Secretaria Autonòmica d’Educació a través de la Resolució de 13 d’abril de 2022

Segon. Vist que la sol·licitud de modificació de l’autorització i la documentació adjunta complixen els requisits establits en el Reial decret 806/1993, de 28 de maig.

De conformitat amb els antecedents de fet i atesos els fonaments de dret,

RESOLC

*Primer*

Modificar l’autorització del centre en els termes que s’especifiquen a continuació:

Codi del centre: 75703221.

Denominació genèrica del centre: centre docent privat estranger.

Denominació específica del centre: Xàbia International College Cantallops.

Titularitat: Xàbia International College, SA

Domicili: carrer Cantallops, 37.

Localitat: Xàbia (03524).

Província: Alacant.

Ensenyaments del sistema educatiu britànic:

Des de Year 7 (11 a 12 anys) fins a Year 13 (17 a 18 anys), amb 320 llocs escolars per a alumnat espanyol i estranger

Vigència de l’autorització: fins a la finalització del curs 2026-2027.

*Segon*

Abans que finalitze la vigència d’esta autorització, la titularitat del centre haurà d’aportar el certificat actualitzat, expedit per la corresponent representació diplomàtica acreditada a Espanya, en el qual conste, fefaentment, que els ensenyaments tindran validesa oficial plena en el país d’origen, i que el centre reunix els requisits que exigix el país d’origen. En cas de no aportar a la Conselleria este certificat, podrà procedir-se d’ofici a la revocació de l’autorització del centre.

La present resolució donarà lloc a les inscripcions corresponents en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició haurà d’interposar-se davant de l’òrgan que ha dictat l’acte, en el termini d’un mes a comptar de l’endemà de la notificació de l’acte.

b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l’endemà de la notificació de l’acte.

Per a les persones interessades que no siguen objecte de notificació, els terminis començaran a comptar de l’endemà de la publicació de l’acte en el *Diari Oficial de la Generalitat Valenciana*.

  

València, 26 de setembre de 2024

(p. d. Resolució 13.04.2022; DOGV 9328, 29.04.2022)

Daniel McEvoy Bravo

Secretari autonòmic d’Educació